
Օրինապահ տնտեսվարողների համար մաքսային հսկողության և մաքսային ձևակերպումների պարզեցված ընթացակարգերի կիրառման, ապրանքների տեղափոխման գործընթացների դյուրացման նպատակով իրանական կողմից ստացվել է առաջարկ` հայ-իրանական սահմանին «Պարզեցված մաքսային միջանցքի» ներդրման վերաբերյալ և համապատասխան նախագիծ՝ այդ նպատակի իրագործման համար։
Մասնավորապես նախատեսվում է, որ «Պարզեցված մաքսային միջանցքի» կիրառման նպատակով Կողմերը, մինչ ապրանքների և տրանսպորտային միջոցների՝ մյուս Կողմի պետության տարածք մուտք գործելը, էլեկտրոնային եղանակով տեղեկություններ են փոխանակելու ապրանքների, տրանսպորտային միջոցների և արտաքին տնտեսական գործունեության մասնակիցների, այդ թվում՝ բեռնափոխադրողների և նրանց աշխատակիցների (նախագծում՝ Սուբյեկտներ) վերաբերյալ՝ արձանագրությամբ սահմանվող պայմաններին համապատասխան։ «Պարզեցված մաքսային միջանցքը» նախատեսվում է կիրառել այն Սուբյեկտների նկատմամբ, որոնց գործունեությունը բնորոշվում է մաքսային օրենսդրության խախտման ցածր ռիսկայնությամբ։ Պարզեցումները կիրառվելու են բոլոր տեսակի տրանսպորտային միջոցների, բացառությամբ անձնական օգտագործման տրանսպորտային միջոցների, և բոլոր տեսակի ապրանքների համար՝ հայաստանյան և իրանական այն Սուբյեկտների նկատմամբ, որոնք կօգտվեն «Պարզեցված մաքսային միջանցքից» կամավորության սկզբունքով։
«Պարզեցված մաքսային միջանցքի» ներդրման հիմնական նպատակը արտաքին տնտեսական գործունեության օրինապահ մասնակիցների համար առավել բարենպաստ պայմանների ստեղծումն է, մասնավորապես՝ Կողմերի պետությունների մաքսային մարմիններում ապրանքների մաքսային հսկողության և ձևակերպումների հետ կապված ընթացակարգերի արագացումը, պահանջվող փաստաթղթերի կրճատումը, ապրանքների վերաբերյալ ստացված տեղեկությունների վերլուծության հիման վրա ռիսկերի կառավարման համակարգի շրջանակներում ապրանքների նկատմամբ մաքսային հսկողության ձևերի և իրականացման ծավալների նվազեցումը, որոնք կհանգեցնեն սահմանին ապրանքների բացթողնման և սպասելաժամանակի էական կրճատմանը։
«Պարզեցված մաքսային միջանցքի» ներդրման և գործարկման համատեքստում էական նշանակություն ունի նաև Մեղրիի սահմանային անցման կետի՝ ներկայումս իրականացվող արդիականացման գործընթացը՝ անհրաժեշտ շենքային պայմանների, ենթակառուցվածքային հնարավորությունների և տեխնիկական հագեցվածության ապահովման տեսանկյունից, ուստի «Պարզեցված մաքսային միջանցքի» լիարժեք ներդրումը հնարավոր կլինի ընթացող շինարարության ավարտից հետո:

Գործող իրավապայմանագրային բազան
· ՀՀ մաքսային վարչության և ԻԻՀ մաքսային ծառայության միջև մաքսային համագործակցության վերաբերյալ փոխըմբռնման հուշագիր (28.12.1996թ․),
· ՀՀ կառավարության և ԻԻՀ կառավարության միջև մաքսային օրենսդրության պատշաճ կիրառման և մաքսային իրավախախտումների կանխարգելման, հետաքննության ու դրանց դեմ պայքարի համար փոխադարձ վարչական օգնության մասին համաձայնագիր (27.12.2001թ.),
· ՀՀ ԿԱ մաքսային պետական կոմիտեի և ԻԻՀ մաքսային ծառայության միջև մաքսային գործերում փոխադարձ վարչական օգնության վերաբերյալ միջկառավարական համաձայնագրի իրականացման մասին փոխըմբռնման հուշագիր (08.09.2004թ․),
· ՀՀ ԿԱ պետական եկամուտների կոմիտեի և ԻԻՀ մաքսային ծառայության միջև մաքսային վարչարարության բնագավառում համագործակցության վերաբերյալ փոխըմբռնման հուշագիր (17.11.2016թ․),
· ՀՀ կառավարության և ԻԻՀ կառավարության միջև Մեղրի-Նուրդուզ սահմանային դարպասի համատեղ օգտագործման մասին համաձայնագիր (21.12.2016թ․),
· ՀՀ ԿԱ պետական եկամուտների կոմիտեի և ԻԻՀ մաքսային ծառայության միջև մաքսային վիճակագրական տեղեկատվության փոխանակման մասին արձանագրություն (28.04.2017թ),
· ՀՀ ԿԱ պետական եկամուտների կոմիտեի և ԻԻՀ մաքսային վարչության միջև տրանսպորտային միջոցների և ապրանքների միջազգային փոխադրումների վերաբերյալ նախնական էլեկտրոնային տվյալների փոխանակման մասին արձանագրություն (27.02.2018թ),
· ՀՀ ԿԱ պետական եկամուտների կոմիտեի և ԻԻՀ մաքսային վարչության միջև մաքսային տարանցում ընթացակարգով ապրանքների փոխադրումների դյուրացման մասին փոխըմբռնման հուշագիր (27.02.2018թ),
· ՀՀ պետական եկամուտների կոմիտեի և ԻԻՀ մաքսային ծառայության միջև ՀՀ և ԻԻՀ մաքսային սահմաններով տեղափոխվող ապրանքների և տրանսպորտային միջոցների մաքսային արժեքի վերաբերյալ տեղեկատվության փոխանակման մասին փոխըմբռնման հուշագիր (15.04.2019թ)։


 
Առևտրաշրջանառության ծավալների վերաբերյալ վիճակագրական տվյալներ


	2021-2025թթ․ և 2026թ․ I եռամսյակի ընթացքում ՀՀ և ԻԻՀ միջև արտաքին առևտրի վերաբերյալ

	հազար ԱՄՆ դոլար
	

	 
	2021թ․
	2022թ․
	2023թ․
	2024թ․
	2025թ․
	2026թ․          1-ին եռ․

	Արտահանում 
	        64,400 
	       110,345 
	        95,952 
	       105,186 
	        90,371 
	        14,597 

	Ներմուծում
	      437,058 
	      599,598 
	      598,766 
	      635,368 
	      687,100 
	       157,173 

	
	
	
	
	
	
	

	
2023-2025թթ․ և 2026թ․ I եռամսյակի ընթացքում Մեղրիի մ/կ-ով բեռ տեղափոխած տրանսպորտային միջոցների վերաբերյալ

	
	
	
	
	հատ
	
	

	
	2023թ․
	2024թ․
	2025թ․
	2026թ․          1-ին եռ․
	
	

	
	
	
	
	
	
	

	Ելք
	4251
	4332
	3768
	2253
	
	

	Մուտք
	58767
	47807
	46130
	9985
	
	


Համաձայնագրի ստորագրումը պայմանավորված է ՀՀ արտաքին քաղաքականության շրջանակներում համագործակցությամբ, որը բխում է ՀՀ կառավարության 2021 թվականի օգոստոսի 18-ի № 1363-Ա որոշմամբ հավանության արժանացած Կառավարության 2021-2026թթ. ծրագրի հավելվածի 1․1 կետի և 6.9 կետի դրույթներից, մասնավորապես՝ համապատասխանաբար՝
· Կառավարությունը քայլեր է ձեռնարկելու ապահովելու Իրանի հետ առանձնահատուկ հարաբեությունների հետագա զարգացումը։ Կարևորելով Իրանի Իսլամական Հանրապետության տարածաշրջանային դերակատարությունը՝ կառավարությունը ձգտելու է ավանդական բարիդրացիական հարաբերություններն Իրանի հետ էլ ավելի զարգացնել։ Համագործակցության շրջանակներում ակտիվ քայլեր են իրականացվելու տնտեսական բաղադրիչի մեծացման ուղղությամբ, այդ թվում՝ ԵԱՏՄ բազմակողմ համագործակցության շրջանակներում։ Այս առումով կարևորվում են համատեղ ջանքերը լոգիստիկ, ենթակառուցվածքների զարգացման, տրանսպորտային փոխկապակցվածության, էներգետիկ և երկկողմ հետաքրքրություն ներկայացնող տարածաշրջանային ծրագրերի իրականացման համար։ Կառավարությունը հատուկ ուշադրություն է դարձնելու «Պարսից ծոց-Սև ծով» տրանսպորտային միջանցքի ձևավորմանը։
· Հարկային և մաքսային ոլորտներում միջազգային առևտրատնտեսական հարաբերությունները զարգացնելու նպատակով Կառավարությունը գործուն քայլեր է իրականացնելու վարչարարության ոլորտում միջազգային համագործակցության ընդլայնման ուղղությամբ:
Ելնելով վերոգրյալից՝ Պետական եկամուտների կոմիտեն նպատակահարմար է գտնում Հայաստանի Հանրապետության և Իրանի Իսլամական Հանրապետության տարածքներով տեղափոխվող ապրանքների և տրանսպորտային միջոցների վերաբերյալ նախնական տեղեկատվության փոխանակման կազմակերպման («Պարզեցված մաքսային միջանցք») մասին Հայաստանի Հանրապետության պետական եկամուտների կոմիտեի և Իրանի Իսլամական Հանրապետության մաքսային վարչության միջև արձանագրության ստորագրումը



